दिव्या जानती हैं कि अच्छे डिजाइन की मांग हमेशा रहती है। तो दूसरी और ग्राहक भी ऐसी चीजों की ओर आकर्षित होते हैं जिनसे ना सिर्फ बढ़िया काम लिया जा सके बल्कि वो उसमें सुंदरता का मिश्रण भी देखते हैं। दिव्या के डिजाइन किये गए मैगनेटिक टेबलवेयर-एसयूआर उनकी सबसे पसंदीदा चीज हैं। इनको उन्होने परिवहन उद्योग के लिए डिजाइन किया था। इस क्षेत्र में काफी हलचल है। चुंबकीय प्रक्रिया से प्रभावित इन बर्तनों की मांग बढ़ रही है क्योंकि इनके इस्तेमाल से इन पर रखी चीजें काफी कम छलकती हैं। दिव्या का कहना है कि मेडिकल की पढ़ाई कर डॉक्टर बना जा सकता है लेकिन इंडस्ट्रियल डिजाइन बनने के बाद मरीजों के लिए उपकरण बनाये जा सकते हैं। आप हर उस चीज को डिजाइन कर सकते हो जिससे लोगों की जिंदगी और आसान बन जाए। इंडस्ट्रियल डिजाइन की ओर लोगों का रूझान भी धीरे धीरे बढ़ रहा है ऐसे में कई महिलाएं इस क्षेत्र में अपना करियर तलाश रही हैं। ऐसी महिलाओं के लिए दिव्या की सलाह है कि ऐसी महिलाओं को समस्याओं को सुलझाना आना चाहिए।